ΚΑΝΟΝΙΣΜΟΣ (ΕΟΚ) αριθ. 3588/92 ΤΗΣ ΕΠΙΤΡΟΠΗΣ της 11ης Δεκεμβρίου 1992 περί τροποποιήσεως του κανονισμού (ΕΟΚ) αριθ. 223/90 σχετικά με το ποσοστό κοινοτικής συγχρηματοδότησης που εφαρμόζεται στην Πορτογαλία για τα μέτρα που αναφέρονται στον κανονισμό (ΕΟΚ) αριθ. 2328/91
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2328/91 του Συμβουλίου της 15ης Ιουλίου 1991 σχετικά με τη βελτίωση της αποτελεσματικότητας των γεωργικών διαρθρώσεων (1), και ιδίως το άρθρο 31 παράγραφος 2,
Εκτιμώντας:
ότι τα κονδύλια του προϋπολογισμού που διατίθενται για τα μέτρα που αναφέρονται στον κανονισμό (ΕΟΚ) αριθ. 2328/91 κατά τα έτη 1992 και 1993 βάσει του κοινοτικού πλαισίου στήριξης για την Πορτογαλία, όσον αφορά τις παρεμβάσεις των διαφόρων διαρθρωτικών ταμείων, επιτρέπουν, για τη χώρα αυτή και για τα έτη 1992 και 1993, την αύξηση σε 75 % του ποσοστού κοινοτικής συγχρηματοδότησης που καθορίζεται από τον κανονισμό (ΕΟΚ) αριθ. 223/90 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 3126/91 (3)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Ι του κανονισμού (ΕΟΚ) αριθ. 223/90 τροποποιείται ως εξής:
1. Στην πρώτη περίπτωση καταργείται η λέξη "Πορτογαλία".
2. Προ της πρώτης περιπτώσεως προστίθεται η ακόλουθη περίπτωση:
"- Πορτογαλία 75 %."
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Οι διατάξεις του άρθου 1 εφαρμόζονται στις δαπάνες που πραγματοποιούνται από την Πορτογαλία για τα έτη 1992 και 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Δεκεμβρίου 1992.